《岳州宴别潭州王熊二首》
唐代·张说

丝管清且哀，一曲倾一杯。气将然诺重，心向友朋开。

古木无生意，寒云若死灰。赠君芳杜草，为植建章台。

缙云连省阁，沟水遽西东。然诺心犹在，荣华岁不同。

孤城临楚塞，远树入秦宫。谁念三千里，江潭一老翁。

作者简介：张说(667年～730年) 唐代文学家，诗人，政治家。字道济，一字说之。原籍范阳（今河北涿县），世居河东（今山西永济），徙家洛阳。